Document ID: 32002L0028

Komisjoni direktiiv 2002/28/EÜ,
19. märts 2002,
millega muudetakse nõukogu direktiivi 2000/29/EÜ (taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta) teatavaid lisasid
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, [1] viimati muudetud komisjoni direktiiviga 2001/33/EÜ, [2] eriti selle artikli 14 punkti c,
võttes arvesse asjaomaste liikmesriikide nõusolekut
ning arvestades järgmist:
(1) Ühendkuningriigi poolt ajakohastatud vaatluste põhjal edastatud teabest selgub, et Ühendkuningriigis tuleb muuta Dendroctonus micans Kugelani suhtes tunnustatud kaitstud ala.
(2) Ühendkuningriigi poolt beet necrotic yellow vein viruse olemasolu kohta esitatud teabest selgub, et enam ei ole asjakohane käsitada kogu Ühendkuningriiki beet necrotic yellow vein viruse suhtes kaitstud alana, vaid see ala peaks piirduma üksnes Põhja-Iirimaaga.
(3) Itaalia poolt esitatud teabest selgub, et Erwinia amylovora (Burr.) Winsl. et al. suhtes kaitstud ala kirjeldust tuleks muuta, et võtta arvesse kõnealuse organismi praegust levikut.
(4) Erwinia amylovora (Burr.) Winsl. et al. peremeestaimede suhtes kaitstud ala kirjeldust tuleks täidetavate erinõuete osas muuta, et võtta arvesse kõnealuse organismi praegust levikut.
(5) Prantsusmaa poolt Matsucoccus feytaudi Duc. kohta esitatud teabest selgub, et enam ei ole asjakohane säilitada kõnealuse organismi suhtes kaitstud ala.
(6) Seepärast tuleks direktiivi 2000/29/EÜ vastavalt muuta.
(7) Käesoleva direktiiviga ettenähtud meetmed on kooskõlas alalise taimetervise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 2000/29/EÜ I, II, III ja IV lisa muudetakse vastavalt käesoleva direktiivi lisale.
Artikkel 2
1. Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 31. märtsiks 2002. Liikmesriigid teatavad neist viivitamata komisjonile.
Liikmesriigid kohaldavad neid norme alates 1. aprillist 2002.
Kui liikmesriigid võtavad need õigusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
2. Liikmesriigid edastavad viivitamata komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti. Komisjon teavitab sellest teisi liikmesriike.
Artikkel 3
Käesolev direktiiv jõustub kolmandal päeval pärast selle avaldamist Euroopa Ühenduste Teatajas.
Artikkel 4
Käesolev direktiiv on adresseeritud liikmesriikidele.
Brüssel, 19. märts 2002

Labels: 20
16
6